নিউজ ডেস্ক : চট্টগ্রাম বন্দরে জাহাজ জট ও কন্টেইনার জট চলছে। চট্টগ্রাম বন্দরের জেটিতে আসার জন্য মঙ্গলবারের পরিসংখ্যান অনুযায়ী ২৪টি কন্টেইনারবাহী জাহাজ বহির্নোঙরে অপেক্ষা করছে। অন্যদিকে চট্টগ্রাম বন্দরে বর্তমানে ২৬ হাজারের অধিক সংখ্যক কন্টেইনার রয়েছে। যা স্বাভাবিক অবস্থার চেয়ে অনেক বেশি। চট্টগ্রাম বন্দরের টার্মিনাল ম্যানেজার গোলাম মো. সরওয়ার জানান, বাজেট ও রমজানের কারণে এ অবস্থার সৃষ্টি হয়েছে। তিনি জানান, এ অবস্থা বেশ কয়েকদিন ধরে চলছে। আস্তে আস্তে তার উন্নতি হবে।